Steen Andersen Bille
        
         (dansk sjøoffiser, 1751-1833)
Store norske leksikon,Historie,Norsk og nordisk historie,Danmarks historie,Dannmarks historie 1814-1945
Steen Andersen Bille var en dansk sjøoffiser som hadde en sentral rolle i det danske sjøforsvaret under Napoleonskrigene. Bille ble viseadmiral i 1825 og admiral i 1829, og i 1831 ble han geheimestatsminister. I 1814 var han også kongelig kommissær under forhandlingene om avståelsen av Norge.
Bille tjenestegjorde i Vestindia og førte også et av det danske Ostindiakompaniets skip. Da Tripoli brøt fredstraktaten som sikret dansk-norsk skipsfart mot sjørøveri fra de nordafrikanske statene, ble han sendt til Middelhavet med en fregatt i 1797. Han løp inn på havnen i Tripoli, beskjøt byen og tvang pasjaen til å slutte fred. Bille vant stor anerkjennelse for innsatsen sin for å beskytte den dansk-norske handelen i Middelhavet.Siden deltok Bille i slaget på Københavns red i 1801, og var sjef for sjøforsvaret under det britiske bombardementet av København i 1807. Han nektet da å underskrive kapitulasjonen. Senere ledet han gjenoppbyggingen av den danske flåten. Les mer i Store norske leksikon Flåteranet i 1807 1814 – Det selvstendige Norges fødsel Napoleonskrigene Danmarks historie